Dragi prijatelji,

Zadovoljstvo nam je da Vas obavijestimo da ***ISU*** – Institut za savremenu umjetnost (NU) raspisuje prvi javni konkurs za Nagradu *Milčik* Young Visual Artist Award 2017 za umjetnice i umjetnike iz Crne Gore do 40 godina starosti. Ova nezavisna nagrada se organizuje u saradnji sa Residency Unlimited iz New York-a i podržana je od strane The Trust for Mutual Understanding New York.

**Rok za podnošenje prijava je 15.10.2017. u podne.**

Rezultati konkursa će biti objavljeni 09.11.2017. (finalisti) a 09.12.2017. godine proglasiće se dobitnica ili dobitnik Nagrade *Milčik.*

Pozivaju se umjetnice i umjetnici koji stvaraju u okviru savremenih vizuelnih umjetnosti. Oni se na konkurs mogu prijaviti samostalno, ili ih mogu prijaviti institucije ili pojedinci.

Nagrada nije namijenjena za primjenjenu umjetnost, dizajn, pozorište, ples i film.

Nagrada podrazumijeva: dvomjesečni rezidencijalni boravak u New York-u, USA u prostoru organizacije Residency Unlimited ([www.residencyunlimited.org](http://www.residencyunlimited.org/)), pokrivene cjelokupne troškove puta i boravka, kao i organizovanje samostalne izložbe u Crnoj Gori, po povratku iz rezidencije.

PRAVILA I ZAHTJEVI KONKURSA

1. Nagrada je namjenjena pojedincima i umjetničkim parovima. Organizatori

rezidencijalnog boravka u New York-u pokrivaju cjelokupne troškove rezidencije za

jednu osobu. U slučaju umjetničkog para, kandidati su dužni da dodatna sredstva

sami obezbijede.

2.Od kandidata se zahtjeva, da profesionalno djeluju u periodu od 3 do 5 godina (po zaključku školovanja) i da imaju aktivnu izlagačku djelatnost tj. da su učestvovali na više grupnih ili samostalnih izložbi.

3. Prijavljeni kandidati mogu biti državljani Crne Gore ili strani državljani koji stvaraju

u Crnoj Gori, tj. trebaju biti dio kulturne scene Crne Gore. Umjetnice/ci koji nijesu

državljani Crne Gore ili oni koji nemaju stalno mjesto prebivališta u Crnoj Gori,

trebaju biti priznati za njihov doprinos u razvijanju umjetničke scene u Crnoj Gori.

4. Od kandidata se očekuje dobro znanje engleskog jezika, kako bi mogli učestvovati

u programu rezidencije, te uspostaviti komunikaciju sa profesionalnim okruženjem u

New York-u.

5. Žiri će obaviti intervju sa finalistima dijelom i na engleskom jeziku.

6. Organizatori i nosioci programa YVAA imaju pravo da odbiju kandidata koji za

rezidencijalni program ne bi bio dovoljno spreman i koji u zadovoljavajućoj mjeri ne

vlada engleskim jezikom.

7. Umjetnice i umjetnici se na konkurs mogu prijaviti samostalno, ili ih mogu prijaviti

institucije ili pojedinci.

9. Dobitnica ili dobitnik nagrade je obavezan da u izabranom terminu otputuje i

boravi u USA, i da po povratku napravi samostalno predstavljanje u dogovorenoj

galeriji. April i maj 2018. godine su određeni termini za nagrađenu umjetnicu ili umjetnika iz Crne Gore. Ukoliko su kandidati u tom periodu spriječeni obavezama i ne mogu boraviti na rezidencijalnom programu, predlazemo da razmotre mogućnost prijavljivanja na neki od sledećih konkursa.

PROCES APLIKACIJE

Prijava za konkurs Nagrade *Milčik* Young Visual Artist Award 2017 mora obavezno sadržati:

~ Lične podatke: ime, prezime, adresa, telefon, e-mail

~ Kratku profesionalnu biografiju (na crnogorskom i engleskom jeziku) –  sa obaveznom godinom rođenja.

~ Izjavu umjetnika/ce koja predstavlja uvod u rad i sadrži osnovne ideje umjetničkog interesovanja, odnosno pismo preporuke predlagača – do jedne stranice (na crnogorskom i engleskom jeziku)

Portfolio:

~ Foto dokumentaciju\* do 10 radova ne starijih od 2 godine

~ Podaci o radovima: ime, godina, tehnika i dimenzije rada, gdje je djelo bilo izlagano i kratak opis rada

/originalni radovi se ne prilažu\* / fotografije koje dokumentuju radove moraju biti dobrog  kvaliteta/

Ukoliko prijava sadrži video radove, njih je potrebno postaviti na vimeo ili you tube kanal, u max trajanju 10 min te u prijavi navesti dostupan link.

Tražena dokumenta i portfolio predati u formi PDF, po mogućnosti sve u jednom dokumentu, ne većem od 5 MB.

PROCES SELEKCIJE

Pristigle prijave će pregledati međunarodni stručni žiri koji se sastoji od tri člana koji će odabrati troje finalista za nagradu. Finalisti Nagrade Milčik će se sa novim ili do dana izložbe neizlaganim radom predstaviti na kolektivnoj izložbi 09. decembra 2017. u Umjetničkoj galeriji Miodrag Dado Đurić na Cetinju.

Žiri će odlučivati na osnovu prijave/portfolija finalista, izloženog rada, kao i sveukupnog dotadašnjeg umjetničkog djelovanja.

Dobitnica ili dobitnik Nagrade Milčik će uz prisustvo i obrazloženje žirija biti izabran na izložbi finalista i progalšen na otvaranju izložbe.

Nagrada Milčik se prvi put organizuje u Crnoj Gori, zato vas molimo da uslove konkursa pažljivo uvažite.

Nepotpune, neadekvatne i zakašnjele prijave prilikom izbora žiri neće razmatrati.

Dokumentaciju je potrebno poslati u elektronskom obliku (jedinstveni pdf)

na e-mail: milcik@ica-me.org

Detaljne informacije o Nagradi Milčik i uslovima javnog konkursa možete pronaći i na internetnoj stranici: [www.ice-me.org](http://www.ice-me.org/) ili uputiti putem emejla: info@ica-me.org.

Prijave se podnose zaključno sa 15. oktobrom 2017. godine.

O rezultatu konkursa i izabranim finalistima svi kandidati i predlagači će biti obavješteni 09.11.2017. godine a 09.12.2017. godine proglasiće se dobitnica/k Nagrade Milčik.

Info dan o Nagradi Milčik će biti organizovan 21.9.2017 u prostorijama Umjetničke galerije Miodrag Dado Đurić na Cetinju.